Πρόταση κανονισμού (ΕΚ) του Συμβουλίου σχετικά με την κωδικοποίηση της υφιστάμενης κοινοτικής νομοθεσίας όσον αφορά τον ορισμό του Ecu μετά την έναρξη της ισχύος της συνθήκης για την Ευρωπαϊκή Ένωση (94/C 130/06) COM(94) 140 τελικό

(Υποβλήθηκε από την Επιτροπή στις 21 Απριλίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Νομισματικής Επιτροπής,

τη γνώμη του Ευρωπαϊκού Νομισματικού ιδρύματος,

Εκτιμώντας:

ότι ο ορισμός της σύνθεσης του Ecu περιέχεται σε διάφορα κοινοτικά κείμενα και η μέσω κανονισμού κωδικοποίηση των κανόνων σχετικά με τον ορισμό αυτό θα ήταν επωφελής για τη διαφάνεια του κοινοτικού δικαίου 7

ότι τα ακόλουθα κείμενα, τα οποία αφορούν τη λογιστική μονάδα των Ευρωπαϊκών Κοινοτήτων, είναι εν ισχύι:

- Απόφαση αριθ. 3289/75/ΕΚΑΧ της Επιτροπής της 18ης Δεκεμβρίου 1975 περί του ορισμού και της μετατροπής της λογιστικής μονάδος προς χρήση στις αποφάσεις γνωμών και ανακοινωθέντων στους τομείς της συνθήκης περί ιδρύσεως της Ευρωπαϊκής Κοινότητος Άνθρακος και Χάλυβος, όπως τροποποιήθηκε από την απόφαση αριθ. 3334/80/ΕΚΑΧ 7

- Κανονισμός (ΕΟΚ) αριθ. 3180/78 του Συμβουλίου της 18ης Δεκεμβρίου 1978 περί τροποποιήσεως της αξίας της λογιστικής μονάδος που χρησιμοποιείται από το Ευρωπαϊκό Ταμείο Νομισματικής Συνεργασίας, όπως τροποποιήθηκε από τους κανονισμούς αριθ. 2626/84/ΕΟΚ και 1971/89/ΕΟΚ 7

- Κανονισμός (ΕΟΚ) αριθ. 3181/78 του Συμβουλίου της 18ης Δεκεμβρίου 1978 περί του ευρωπαϊκού νομισματικού συστήματος, όπως τροποποιήθηκε από τον κανονισμό αριθ. 3066/85/ΕΟΚ 7

- Ευρωπαϊκή Τράπεζα Επενδύσεων: Απόφαση του συμβουλίου διοικητών της 30ής Δεκεμβρίου 1977 για τηντροποποίηση των καταστατικών της Ευρωπαϊκής Τράπεζας Επενδύσεων σε συνάρτηση με τη θέσπιση νέου ορισμού της αξίας της λογιστικής μονάδας της Τράπεζας 7

- Κανονισμός (ΕΟΚ, Ευρατόμ) αριθ. 3308/80 του Συμβουλίου της 16ης Δεκεμβρίου 1980 περί αντικαταστάσεως της ευρωπαϊκής λογιστικής μονάδος από την ΕΝΜ στις κοινοτικές πράξεις 7

- Ευρωπαϊκή Τράπεζα Επενδύσεων: Απόφαση του συμβουλίου διοικητών της 13ης Μαΐου 1981 για την τροποποίηση των καταστατικών της Ευρωπαϊκής Τράπεζας Επενδύσεων σε συνάρτηση με την υιοθέτηση του Ecu ως λογιστική μονάδα της Τράπεζας 7

- Κανονισμός (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής 7

- Κανονισμός (ΕΟΚ) αριθ. 1068/93 της Επιτροπής της 30ής Απριλίου 1993 για τις λεπτομέρειες καθορισμού και εφαρμογής των ισοτιμιών που χρησιμοποιούνται στο γεωργικό τομέα 7

ότι το άρθρο 109Ζ της συνθήκης για την ίδρυση της Ευρωπαϊκής Κοινότητας ορίζει ότι από την έναρξη του δεύτερου σταδίου της οικονομικής και νομισματικής ένωσης καθορίζεται οριστικά και αμετάκλητα η σύνθεση των ποσών των νομισμάτων των κρατών μελών που αποτελούν το Ecu και ότι μέχρι την έναρξη της ισχύος του τρίτου σταδίου της οικονομικής και νομισματικής ένωσης, η οποία συνεπάγεται τον αμετάκλητο καθορισμό της αξίας του Ecu ως προς τα νομίσματα που συμμετέχουν στο τρίτο στάδιο και την μετατροπή του σε αυτοτελές νόμισμα με ενιαίο συντελεστή μετατροπής που θα εκδίδεται από την Ευρωπαϊκή Κεντρική Τράπεζα 7

ότι το άρθρο 1 του κανονισμού (ΕΟΚ) αριθ. 3180/78, όπως τροποποιήθηκε από τους κανονισμούς (ΕΟΚ) αριθ. 2626/84 και (ΕΟΚ) αριθ. 1971/89, ορίζει το Ecu ως το άθροισμα των ποσών των νομισμάτων των κρατών μελών το οποίο ενδέχεται να αποτελέσει το αντικείμενο επανεξέτασης και, εφόσον χρειασθεί, αναθεώρησης 7

ότι ο σημερινός ορισμός της νομισματικής σύνθεσης του καλαθιού του Ecu δημοσιεύθηκε στην Επίσημη Εφημερίδα των Ευρωπαϊκών Κοινοτήτων αριθ. C 241 της 21ης Σεπτεμβρίου 1989 στο πλαίσιο ανακοίνωσης της Επιτροπής και όχι σε κανονισμό του Συμβουλίου.

ότι το αμετάβλητο της νομισματικής σύνθεσης του Ecu ισχύει ήδη από την έναρξη της ισχύος της συνθήκης για την Ευρωπαϊκή Ένωση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ

Άρθρο 1

Ορισμός του Ecu

Η νομισματική σύνθεση του καλαθιού του Ecu είναι η ακόλουθη:

DM 0,6242 LFR 0,130

FF 1,332 PTA 6,885

UKL 0,08784 DKR 0,1976

LIT 151,8 IRL 0,008552

HFL 0,2198 DRA 1,440

BFR 3,301 ESC 1,393

Άρθρο 2

Προσαρμογή των εν ισχύι κανόνων του κοινοτικού δικαίου

1. Ο κανονισμός (ΕΟΚ) αριθ. 3180/78 του Συμβουλίου, όπως τροποποιήθηκε από τους κανονισμούς (ΕΟΚ) αριθ. 2624/84 και (ΕΟΚ) αριθ. 1971/89 καταργούνται.

2. Σε όλες τις κοινοτικές πράξεις που εφαρμόζονται κατά την έναρξη της ισχύος του παρόντος κανονισμού, ο ορισμός του Ecu αντικαθίσταται με αυτόν που περιέχεται στο άρθρο 1 του παρόντος κανονισμού.

Άρθρο 3

Ο παρών κανονισμός αρχίζει να ισχύει . . .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.